REPUBLIKA HRVATSKA

OSNOVNA ŠKOLA HRVATSKI LESKOVAC

HRVATSKI LESKOVAC, PILINKA 2

KLASA: 007-04/24-02/03

URBROJ: 251-724/01-24-2

Hrvatski Leskovac, 7.3.2024.

**ZAKLJUČCI**

sa dvadesetiprve sjednice Školskog odbora OŠ Hrvatski Leskovac

održane 7. ožujka 2024.

Nazočni članovi:

*Kristina Puklin*, predstavnica Učiteljskog vijeća i predsjednica Školskog odbora

*Milan Pleša*, predstavnik Učiteljskog vijeća i zamjenik predsjednice Školskog odbora

*Vanja Horvat*, predstavnica Radničkog vijeća

*Ivona Čuturić*, predstavnica roditelja

Odsutni članovi:

do dana sjednice osnivač nije imenovao svoje predstavnike

Prisutne osobe bez prava odlučivanja:

*Davor Kovačić*, ravnatelj školske ustanove

*Nikolina Vinčić*, voditeljica računovodstva školske ustanove i zapisničarka

Zamjenik predsjednice otvara sjednicu s početkom u 7:15 sati i utvrđuje kvorum.

Nadalje, zamjenik predsjednice Školskog odbora predlaže sljedeći izmijenjeni dnevni red:

1. Usvajanje zapisnika s prethodne sjednice
2. Suglasnost za zapošljavanje na radnim mjestima Učitelj/ica razredne nastave i Učitelj/ica prirode, biologije i kemije
3. Godišnji izvještaj o izvršenju financijskog plana za 2023. godinu, usvajanje
4. Pravilnik o organizaciji rada i sistematizaciji radnih mjesta, usvajanje i suglasnost za nove ugovore o radu za djelatnike OŠ Hrvatski Leskovac radi izmjene koeficijenata i naziva radnih mjesta, nakon savjetovanja s Radničkim vijećem
5. Razno

*Školski odbor jednoglasno usvaja predloženi izmijenjeni dnevni red.*

**Ad 1) Usvajanje zapisnika s 20. sjednice održane 1.2.2024. godine**

Školski odbor *jednoglasno usvaja zapisnik s prethodne sjednice*.

**Ad 2) Suglasnost za zapošljavanje na radnim mjestima Učitelj/ica razredne nastave i Učitelj/ica prirode, biologije i kemije**

*Školski odbor jednoglasno daje suglasnost za sklapanje ugovora o radu na određeno i puno radno vrijeme s kandidatkinjom Lanom Bistrović te za sklapanje ugovora o radu na određeno i puno radno vrijeme s Marijom Zrnić do 23.6.2024. godine (nestručna zamjena).*

**Ad 3) Godišnji izvještaj o izvršenju financijskog plana za 2023. godinu, usvajanje**

*Školski odbor jednoglasno usvaja godišnji izvještaj o izvršenju financijskog plana za 2023. godinu, koji se nalazi u prilogu ovog zapisnika.*

**Ad 4) Pravilnik o organizaciji rada i sistematizaciji radnih mjesta, usvajanje i suglasnost za nove ugovore o radu za djelatnike OŠ Hrvatski Leskovac radi izmjene koeficijenata i naziva radnih mjesta, nakon savjetovanja s Radničkim vijećem**

*Vanja Horvat daje suglasnost Radničkog vijeća na planirano donošenje novog Pravilnika o organizaciji rada i sistematizaciji radnih mjesta te na nove ugovore o radu koje će ravnatelj ponuditi djelatnicima najkasnije 15.3.2024. godine.*

*Školski odbor jednoglasno usvaja Pravilnik o organizaciji rada i sistematizaciji radnih mjesta, koji se nalazi u prilogu ovog zapisnika te jednoglasno daje suglasnost za sklapanje ugovora o radu sa djelatnicima OŠ Hrvatski Leskovac sukladno novoj Uredbi, Zakonu o plaćama i novom Pravilniku o organizaciji rada i sistematizaciji radnih mjesta.*

**Ad 5) Razno**

-

Dovršeno u 7,40 sati.

Zapisničarka

Nikolina Vinčić